
	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de Regulament al Parlamentului European și al Consiliului de modificare a Regulamentului (UE) 2016/399 în ceea ce privește normele aplicabile reintroducerii temporare a controalelor la frontierele interne
(COM(2017)0571 – C8-0326/2017 – 2017/0245(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2017)0571),
–	având în vedere articolul 294 alineatul (2) și articolul 77 alineatul (2) litera (e) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0326/2017),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere contribuțiile prezentate de Camera Deputaților din Cehia, Senatul Cehiei, Parlamentul Greciei, Parlamentul Spaniei și Parlamentul Portugaliei cu privire la proiectul de act legislativ,
–	având în vedere articolul 59 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A8-0000/2018),
1.	adoptă poziția în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul -1 (nou)</Article>
	

	Textul propus de Comisie
	Amendamentul

	
	(-1)	Crearea unui spațiu în care este asigurată libertatea de circulație a persoanelor în interiorul frontierelor interne reprezintă una dintre principalele realizări ale Uniunii. Într-un spațiu fără controale la frontierele interne, este necesară o reacție comună la situațiile care afectează grav ordinea publică sau securitatea internă a zonei respective, a unor părți ale acesteia sau a unuia sau mai multor state membre, permițându-se reintroducerea temporară a controlului la frontierele interne în circumstanțe excepționale, însă fără a periclita principiul libertății de circulație a persoanelor.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 1</Article>
	

	Textul propus de Comisie
	Amendamentul

	(1)	Într-un spațiu de liberă circulație a persoanelor, reintroducerea controalelor la frontierele interne ar trebui să rămână o măsură excepțională. Decizia de reintroducere a controalelor la frontierele interne ar trebui luată numai în ultimă instanță, pentru o perioadă limitată de timp și în măsura în care controalele sunt necesare și proporționale în raport cu amenințările grave la adresa ordinii publice sau a securității interne care au fost identificate.
	(1)	Într-un spațiu de liberă circulație a persoanelor, reintroducerea controalelor la frontierele interne ar trebui să rămână o măsură excepțională. Nu ar trebui efectuat controlul la frontiere și nici ar trebui impuse formalități numai pentru că se trece o frontieră internă. Întrucât libera circulație a persoanelor este afectată de reintroducerea temporară a controalelor la frontierele interne, o astfel de măsură ar trebui luată numai în ultimă instanță, pentru o perioadă limitată de timp și în măsura în care controalele sunt necesare și proporționale în raport cu amenințările grave la adresa ordinii publice sau a securității interne care au fost identificate.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 1 a (nou)</Article>
	

	Textul propus de Comisie
	Amendamentul

	
	(1a)	Migrația și trecerea frontierelor externe de către un număr mare de resortisanți ai unor țări terțe nu ar trebui considerată în sine o amenințare la adresa ordinii publice sau securității interne.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Înainte de reintroducerea temporară a controlului la frontierele interne, ar trebui să aibă prioritate măsurile alternative și măsurile de contracarare a amenințării identificate. În special, statul membru în cauză ar trebui, dacă este necesar și justificat, să analizeze posibilitatea de a utiliza mai eficient sau de a intensifica controalele de poliție pe teritoriul său, inclusiv în zonele de frontieră, efectuând aceste controale pe principalele rute de transport, inclusiv în zonele de frontieră și adaptându-le pe baza unei evaluări a riscurilor - având grijă totodată ca aceste controale de poliție să nu aibă ca obiectiv controlul la frontiere -, utilizând tehnologiile disponibile și consolidând cooperarea transfrontalieră a polițiilor.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 4</Article>
	

	Textul propus de Comisie
	Amendamentul

	(4)	Cu toate acestea, experiența a demonstrat că anumite amenințări grave la adresa ordinii publice sau a securității interne, cum ar fi amenințările teroriste transfrontaliere sau anumite cazuri de deplasări secundare ale migranților în situație neregulamentară pe teritoriul Uniunii, care justifică reintroducerea controalelor la frontieră, pot depăși cu mult perioadele sus-menționate. Prin urmare, este necesar și justificat să se ajusteze la nevoile actuale perioadele maxime aplicabile reintroducerii temporare a controalelor la frontieră, asigurându-se în același timp că nu se recurge abuziv la o astfel de măsură și că aceasta rămâne o excepție destinată utilizării numai în ultimă instanță. În acest scop, perioada generală aplicabilă în temeiul articolului 25 din Codul frontierelor Schengen ar trebui majorată la un an.
	(4)	Cu toate acestea, experiența a demonstrat că este rareori necesară reintroducerea controlului de frontieră la frontierele interne pentru o perioadă de peste două luni. În circumstanțe excepționale, anumite amenințări grave la adresa ordinii publice sau a securității interne pot depăși cu mult perioada maximă de șase luni autorizată în prezent. Prin urmare, este necesar să se ajusteze perioadele maxime aplicabile reintroducerii temporare a controalelor la frontieră, asigurându-se în același timp că nu se recurge abuziv la o astfel de măsură și că aceasta rămâne o excepție destinată utilizării numai în ultimă instanță.


Or. <Original>{EN}en</Original>
<TitreJust>Justificare</TitreJust>
Conceptul de amenințare gravă la adresa ordinii publice sau a securității interne nu este definit în legislația UE, de aceea menționarea acestor amenințări în legătură cu deplasările secundare nu este utilă, din mai multe motive. Aceasta ar putea crea impresia că două amenințări sunt în egală măsură justificate sau grave, chiar dacă nimic nu dovedește că este cazul, în timp ce, pe de altă parte, alte state membre ar putea utiliza această dispoziție pentru a justifica anumite practici care contravin spiritului de Codul frontierelor Schengen.
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Pentru a garanta că aceste controale la frontierele interne rămân o excepție, statele membre ar trebui să prezinte o evaluare a riscurilor referitoare la reintroducerea sau prelungirea preconizată a controalelor la frontieră. Evaluarea riscurilor ar trebui să analizeze, în particular, cât timp se preconizează să dureze amenințarea identificată și care secțiuni ale frontierelor interne sunt afectate, să demonstreze că prelungirea controalelor la frontieră este o măsură de ultimă instanță și să explice modul în care controalele la frontieră ar contribui la gestionarea amenințării identificate. În cazul controalelor la frontierele interne care depășesc șase luni, evaluarea riscurilor ar trebui să demonstreze, de asemenea, retroactiv eficiența reintroducerii controalelor la frontieră în ceea ce privește gestionarea amenințării identificate și să explice în detaliu modul în care fiecare stat membru învecinat afectat de o astfel de prelungire a fost consultat și implicat în stabilirea măsurilor operaționale cel mai puțin împovărătoare.
	(5)	Pentru a garanta că aceste controale la frontierele interne rămân o excepție, statele membre ar trebui să prezinte o evaluare a riscurilor referitoare la prelungirea preconizată a controalelor la frontieră dincolo de limita de două luni. Evaluarea riscurilor ar trebui să analizeze, în particular, cât timp se preconizează să dureze amenințarea identificată și care secțiuni ale frontierelor interne sunt afectate, să demonstreze că prelungirea controalelor la frontieră este o măsură de ultimă instanță și să explice modul în care controalele la frontieră ar contribui la gestionarea amenințării identificate. Evaluarea riscurilor ar trebui să demonstreze, de asemenea, retroactiv eficiența reintroducerii controalelor la frontieră în ceea ce privește gestionarea amenințării identificate și să explice în detaliu modul în care fiecare stat membru învecinat afectat de o astfel de prelungire a fost consultat și implicat în stabilirea măsurilor operaționale cel mai puțin împovărătoare.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Competența Comisiei de a emite un aviz în temeiul articolului 27 alineatul (4) din Codul frontierelor Schengen ar trebui modificată pentru a reflecta noile obligații referitoare la evaluarea riscurilor care le revin statelor membre, inclusiv cooperarea cu statele membre afectate. Atunci când se efectuează controale la frontieră pe o perioadă mai mare de șase luni, Comisia ar trebui să fie obligată să emită un aviz. De asemenea, procedura de consultare prevăzută la articolul 27 alineatul (5) din Codul frontierelor Schengen ar trebui modificată pentru a reflecta rolul agențiilor (Agenția Europeană pentru Paza de Frontieră și de Coastă și Europol) și pentru a se axa pe aspectele practice ale punerii în aplicare a diferitelor aspecte ale cooperării dintre statele membre, inclusiv coordonarea, atunci când este cazul, a diferitelor măsuri adoptate de ambele părți ale frontierei în cauză.
	eliminat


Or. <Original>{EN}en</Original>
<TitreJust>Justificare</TitreJust>
Raportoarea nu propune modificarea acestei dispoziții în regulament, prin urmare prezentul considerent ar trebui eliminat, deoarece nu mai este necesar.
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 8</Article>
	

	Textul propus de Comisie
	Amendamentul

	(8)	Pentru a asigura o mai bună adaptare a normelor revizuite la provocările legate de amenințări grave și persistente la adresa ordinii publice sau a securității interne, este necesar să se prevadă posibilitatea prelungirii controalelor la frontierele interne de așa natură încât perioada totală să depășească un an. Această prelungire ar trebui să însoțească măsuri naționale corespunzătoare comparabile ca nivel, cum ar fi declararea stării de urgență, întreprinse pe teritoriile în cauză pentru gestionarea amenințării. În orice caz, utilizarea unei astfel de posibilități nu poate duce la o prelungire a perioadei de efectuare a controalelor temporare la frontierele interne cu mai mult de doi ani.
	(8)	Pentru a asigura o mai bună adaptare a normelor revizuite la provocările legate de amenințări grave și persistente la adresa ordinii publice sau a securității interne, este necesar să se prevadă posibilitatea prelungirii controalelor la frontierele interne de așa natură încât perioada totală să depășească șase luni. Această prelungire ar trebui să însoțească măsuri naționale corespunzătoare comparabile ca nivel, cum ar fi declararea stării de urgență, întreprinse pe teritoriile în cauză pentru gestionarea amenințării. În orice caz, utilizarea unei astfel de posibilități nu poate duce la o prelungire a perioadei de efectuare a controalelor temporare la frontierele interne cu mai mult de un an.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 8 a (nou)</Article>
	

	Textul propus de Comisie
	Amendamentul

	
	(8a)	O derogare de la principiul fundamental al libertății de circulație a persoanelor trebuie interpretată în mod strict, iar conceptul de ordine publică presupune existența unei amenințări reale, prezente și suficient de grave, care afectează unul dintre interesele fundamentale ale societății.


Or. <Original>{EN}en</Original>
<TitreJust>Justificare</TitreJust>
În conformitate cu considerentul 27 din CFS [Regulamentul (UE) nr. 399/2016], în cazul în care se reintroduc controalele la frontierele interne, din cauza unei amenințări grave pentru ordinea publică sau pentru securitatea internă, este important ca măsura să corespundă unei amenințări reale, actuale și suficient de grave.
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Trimiterea făcută în articolul 25 alineatul (4) la articolul 29 ar trebui modificată în vederea clarificării relației dintre perioadele aplicabile în temeiul articolelor 29 și 25 din Codul frontierelor Schengen.
	eliminat


Or. <Original>{EN}en</Original>
<TitreJust>Justificare</TitreJust>
Raportoarea propune modificarea articolului 29, ceea ce face acest considerent inutil.
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Posibilitatea de a efectua controale temporare la frontierele interne ca răspuns la o amenințare specifică la adresa ordinii publice sau a securității interne care durează mai mult de un an ar trebui să facă obiectul unei proceduri specifice.
	(10)	Posibilitatea de a efectua controale temporare la frontierele interne ca răspuns la o amenințare specifică la adresa ordinii publice sau a securității interne care durează mai mult de șase luni ar trebui să facă obiectul unei proceduri specifice.


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	În acest sens, Comisia ar trebui să emită un aviz cu privire la necesitatea și proporționalitatea unei astfel de prelungiri și, atunci când este cazul, cu privire la cooperarea cu statele membre învecinate.
	(11)	În acest sens, Comisia ar trebui să emită un aviz cu privire la necesitatea și proporționalitatea unei astfel de prelungiri.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Ținând seama de avizul Comisiei, Consiliul poate recomanda o astfel de prelungire suplimentară extraordinară și, atunci când este cazul, poate stabili condițiile aplicabile cooperării între statele membre în cauză, pentru a se asigura că este vorba de o măsură excepțională, aplicată numai atât timp cât este necesară și justificată și coerentă cu măsurile luate la nivel național pe teritoriul respectiv pentru a gestiona aceeași amenințare la adresa ordinii publice sau a securității interne. Recomandarea Consiliului ar trebui să fie o condiție prealabilă pentru orice prelungire suplimentară prin care se depășește perioada de un an, având deci aceeași natură ca cea prevăzută deja la articolul 29.
	(13)	Ținând seama de avizul Comisiei, Consiliul poate recomanda o astfel de prelungire suplimentară extraordinară și, atunci când este cazul, poate stabili condițiile aplicabile cooperării între statele membre în cauză, pentru a se asigura că este vorba de o măsură excepțională, aplicată numai atât timp cât este necesară și justificată și coerentă cu măsurile luate la nivel național pe teritoriul respectiv pentru a gestiona aceeași amenințare la adresa ordinii publice sau a securității interne. Recomandarea Consiliului ar trebui să fie o condiție prealabilă pentru orice prelungire suplimentară prin care se depășește perioada de șase luni.


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Considerentul 13 a (nou)</Article>
	

	Textul propus de Comisie
	Amendamentul

	
	(13a)	Măsurile luate în conformitate cu procedura specifică aplicabilă în circumstanțe excepționale, în care este periclitată funcționarea generală a zonei în absența controalelor la frontierele interne, nu ar trebui prelungite sau combinate cu măsuri luate în cadrul unei alte proceduri pentru reintroducerea sau prelungirea controalelor la frontierele interne prevăzută în Regulamentul (UE) 2016/399. Ar trebui să existe posibilitatea de a declanșa o nouă aplicare a normelor și, implicit, o nouă calculare a duratei controalelor la frontieră, numai ca urmare a unei noi amenințări la adresa ordinii publice sau a securității interne.


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Considerentul 13 b (nou)</Article>
	

	Textul propus de Comisie
	Amendamentul

	
	(13b)	În conformitate cu articolul 258 din Tratatul privind funcționarea Uniunii Europene, Comisia, în calitate de gardian al tratatelor care supervizează aplicarea dreptului Uniunii și a măsurilor adoptate de instituții în temeiul acestora, trebuie să ia măsurile corespunzătoare, inclusiv prin sesizarea Curții de Justiție a Uniunii Europene, în cazul în care consideră că un stat membru nu și-a îndeplinit una dintre obligațiile care îi revin în temeiul tratatelor.


Or. <Original>{EN}en</Original>
<TitreJust>Justificare</TitreJust>
În calitatea sa de gardian al tratatelor, Comisia are obligația de a monitoriza aplicarea dreptului Uniunii. Este important să reamintim că, în cazul în care un stat membru nu respectă normele, Comisia este obligată din punct de vedere juridic să ia în considerare posibilitatea de a declanșa o procedură în instanță împotriva statelor membre, inclusiv prin deschiderea unei proceduri în constatarea neîndeplinirii obligațiilor.
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 25 – alineatul 1</Article2>
	

	Textul propus de Comisie
	Amendamentul

	1.	Atunci când în spațiul fără controale la frontierele interne există o amenințare gravă la adresa ordinii publice sau a securității interne dintr-un stat membru, statul membru respectiv poate reintroduce în mod excepțional controalele la toate frontierele interne sau în anumite părți ale frontierelor sale interne, pentru o perioadă limitată de maximum 30 de zile sau pe durata previzibilă a amenințării grave, dacă aceasta depășește 30 de zile, dar fără a se depăși șase luni. Domeniul de aplicare și durata reintroducerii temporare a controalelor la frontierele interne nu depășesc ceea ce este strict necesar pentru a răspunde amenințării grave.
	1.	Atunci când în spațiul fără controale la frontierele interne există o amenințare gravă la adresa ordinii publice sau a securității interne dintr-un stat membru, statul membru respectiv poate reintroduce în mod excepțional controalele la toate frontierele interne sau în anumite părți ale frontierelor sale interne, pentru o perioadă limitată. Domeniul de aplicare și durata reintroducerii temporare a controalelor la frontierele interne nu depășesc ceea ce este strict necesar pentru a răspunde amenințării grave.


Or. <Original>{EN}en</Original>
<TitreJust>Justificare</TitreJust>
Spre deosebire de situația actuală, structura articolelor ar trebui să urmeze un anumit raționament cu privire la părțile complete și separate cu componente logice. Actualul cuprins al articolului 25 ar trebui să fie mai armonizat cu titlul „cadru general” și ar trebui să prevadă cele mai importante principii fundamentale orizontale care guvernează reintroducerea temporară a controalelor la frontierele interne pentru evenimente previzibile. Nu ar trebui să prevadă o parte din procedura care trebuie urmată.
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 25 – alineatul 2</Article2>
	

	Textul propus de Comisie
	Amendamentul

	2.	Controalele la frontierele interne se reintroduc numai ca măsură de ultimă instanță și în conformitate cu articolele 27, 27a, 28 și 29. Criteriile prevăzute la articolul 26 și, respectiv, articolul 30 se iau în considerare în fiecare caz în care se are în vedere adoptarea unei decizii de reintroducere a controalelor la frontierele interne în temeiul articolului 27, 27a, 28 sau 29.
	eliminat


Or. <Original>{EN}en</Original>
<TitreJust>Justificare</TitreJust>
Procedurile pentru introducerea temporară a controalelor la frontieră pentru evenimente previzibile sunt transferate la articolul 27.

</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 25 – alineatul 3</Article2>
	

	Textul propus de Comisie
	Amendamentul

	3.	Dacă amenințarea gravă la adresa ordinii publice sau a securității interne din statul membru afectat continuă după expirarea perioadei prevăzute la alineatul (1) din prezentul articol, statul membru respectiv poate prelungi controalele la frontierele sale interne, ținând cont de criteriile prevăzute la articolul 26 și în conformitate cu articolul 27, din aceleași motive ca cele specificate la alineatul (1) din prezentul articol și, ținând cont de eventualele elemente noi, cu perioade reînnoibile corespunzătoare duratei previzibile a amenințării grave, fiecare astfel de perioadă fiind de maximum șase luni.
	eliminat


Or. <Original>{EN}en</Original>
<TitreJust>Justificare</TitreJust>
Procedurile pentru introducerea temporară a controalelor la frontieră pentru evenimente previzibile sunt transferate la articolul 27.
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 25 – alineatul 4</Article2>
	

	Textul propus de Comisie
	Amendamentul

	4.	Perioada totală pe durata căreia sunt reintroduse controalele la frontierele interne, incluzând prelungirile prevăzute la alineatul (3) din prezentul articol, nu poate depăși un an.
	eliminat

	În cazurile excepționale prevăzute la articolul 27a, perioada totală poate fi prelungită în continuare cu maximum doi ani, în conformitate cu articolul respectiv.
	

	În cazul unor circumstanțe excepționale, astfel cum sunt menționate la articolul 29, perioada totală poate fi prelungită cu maximum doi ani, în conformitate cu alineatul (1) din articolul respectiv.
	


Or. <Original>{EN}en</Original>
<TitreJust>Justificare</TitreJust>
Procedurile pentru introducerea temporară a controalelor la frontieră pentru evenimente previzibile sunt transferate la articolele 27 și 27a.
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 a (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 26</Article2>
	

	Textul în vigoare
	Amendamentul

	
	(1a)	Articolul 26 se înlocuiește cu următorul text:

	Atunci când un stat membru decide, ca măsură de ultimă instanță, să reintroducă temporar controlul la una sau mai multe frontiere interne sau în anumite părți ale acestora sau decide să prelungească o astfel de reintroducere, în conformitate cu articolul 25 sau cu articolul 28 alineatul (1), statul membru respectiv evaluează probabilitatea ca o astfel de măsură să remedieze în mod corespunzător amenințarea la adresa ordinii publice sau a securității interne și evaluează proporționalitatea măsurii cu amenințarea respectivă. În efectuarea unei astfel de evaluări, statul membru ia în considerare în special următoarele aspecte:
	Înainte de a decide, ca măsură de ultimă instanță, reintroducerea temporară a controlului la una sau mai multe frontiere interne sau în anumite părți ale acestora, sau de a decide să prelungească o astfel de reintroducere temporară, statul membru în cauză:

	
	(a) evaluează gradul de probabilitate ca reintroducerea temporară a controlului la frontierele interne să contracareze într-o măsură suficientă amenințarea la adresa politicii publice sau a securității interne;

	
	(b) evaluează gradul de probabilitate ca alte măsuri în afara reintroducerii temporare a controlului la frontierele interne să contracareze într-o măsură suficientă amenințarea la adresa politicii publice sau a securității interne;

	
	(c) evaluează proporționalitatea reintroducerii temporare a controlului la frontierele interne în raport cu amenințarea respectivă, luând în considerare în special următoarele:

	(a) impactul probabil al oricăror amenințări la adresa ordinii publice sau a securității sale interne, inclusiv în urma unor incidente sau amenințări teroriste, precum și al amenințării reprezentate de criminalitatea organizată;
	(i) impactul probabil al oricăror amenințări la adresa ordinii publice sau a securității sale interne, inclusiv în urma unor incidente sau amenințări teroriste, precum și al amenințării reprezentate de criminalitatea organizată;

	(b) impactul probabil al unei astfel de măsuri asupra libertății de circulație în spațiul fără controale la frontierele interne.
	(ii) impactul probabil al reintroducerii temporare a controlului la frontierele interne asupra libertății de circulație a persoanelor în spațiul fără controale la frontierele interne.

	
	În cazul în care un stat membru, în urma evaluării în conformitate cu litera (a) de la primul paragraf, consideră că reintroducerea temporară a controlului la frontierele interne este susceptibilă de a nu contracara suficient amenințarea la adresa ordinii publice sau a securității interne, acesta nu reintroduce controlul la frontierele interne.

	
	În cazul în care un stat membru, în urma evaluării în conformitate cu litera (b) de la primul paragraf, consideră că alte măsuri decât reintroducerea temporară a controlului la frontierele interne pot contracara suficient amenințarea la adresa ordinii publice sau a siguranței interne, acesta nu reintroduce sau nu prelungește controlul la frontiere și ia celelalte măsuri considerate suficiente.

	
	În cazul în care un stat membru, în urma evaluării în conformitate cu litera (c) de la primul paragraf, consideră că reintroducerea propusă a controlului la frontierele interne nu este proporțională cu amenințarea, acesta nu reintroduce și nu prelungește controlul la frontierele interne.”;


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
<TitreJust>Justificare</TitreJust>
Articolul 26, care stabilește criteriile pentru evaluarea reintroducerii temporare a controalelor la frontierele interne, ar trebui extins în mod corespunzător, pentru a garanta că reintroducerea controlului la frontiere este efectiv o măsură de ultimă instanță, inclusiv prin efectuarea testelor necesității și proporționalității.
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul -i (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – titlu</Article2>
	

	Textul în vigoare
	Amendamentul

	
	(-i)	Articolul 26 se înlocuiește cu următorul text:

	Procedura pentru reintroducerea temporară a controlului la frontierele interne în temeiul articolului 25
	„Procedura pentru reintroducerea temporară a controlului la frontierele interne în cazul unei amenințări previzibile grave la adresa ordinii publice sau a securității interne”;


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
<TitreJust>Justificare</TitreJust>
Titlul articolului 27 ar trebui să fie în concordanță cu conținutul. Ideea este de a nu se confunda măsurile adoptate în temeiul articolul 28 (măsuri care impun o acțiune imediată) cu cele adoptate în temeiul articolului 29 (circumstanțe excepționale care periclitează funcționarea globală a spațiului fără frontiere interne).
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul -ia (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul -1</Article2>
	

	Textul propus de Comisie
	Amendamentul

	
	(-ia)	Se inserează următorul alineat (-1):

	
	„-1.	În cazul în care există o amenințare gravă la adresa ordinii publice sau a securității interne într-un stat membru, care intenționează să reintroducă controlul la frontierele sale interne, statul membru respectiv poate, ca măsură de ultimă instanță și în conformitate cu criteriile prevăzute la articolul 26, să reintroducă controalele la toate frontierele sale interne sau în anumite părți ale acestora, pentru o perioadă limitată de maximum 30 de zile sau, dacă amenințarea gravă persistă mai mult de 30 de zile, pe durata previzibilă a amenințării grave, dar, în orice caz, nu mai mult de două luni.


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
<TitreJust>Justificare</TitreJust>
Prezentul alineat (fostul articol 25 alineatul (1)) prevede procedura pentru perioada inițială a controalelor la frontieră, de maxim 2 luni.
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul -ib (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 1 – partea introductivă</Article2>
	

	Textul în vigoare
	Amendamentul

	
	(-ib)	la alineatul (1), partea introductivă se înlocuiește cu următorul text:

	1. Atunci când un stat membru intenționează să reintroducă controlul la frontierele interne în temeiul articolului 25, acesta notifică celelalte state membre și Comisia cel târziu cu patru săptămâni înainte de reintroducerea preconizată sau într-un termen mai scurt, dacă circumstanțele care determină necesitatea de a reintroduce controlul la frontierele interne devin cunoscute cu mai puțin de patru săptămâni înainte de reintroducerea preconizată. În acest scop, statul membru furnizează următoarele informații:
	"1.	În sensul alineatului (-1), statul membru în cauză notifică celelalte state membre și Comisia cel târziu cu patru săptămâni înainte de reintroducerea preconizată sau într-un termen mai scurt, dacă circumstanțele care determină necesitatea de a reintroduce controlul la frontierele interne devin cunoscute cu mai puțin de patru săptămâni înainte de reintroducerea preconizată. În acest scop, statul membru furnizează următoarele informații:


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul i</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 1 – litera aa </Article2>
	

	Textul propus de Comisie
	Amendamentul

	(i) La alineatul (1) se adaugă o nouă literă (aa), după cum urmează:
	eliminat

	(aa)	o evaluare a riscurilor prin care se evaluează cât timp se preconizează să dureze amenințarea identificată și ce secțiuni ale frontierelor interne sunt afectate și prin care se demonstrează că prelungirea controalelor la frontieră este o măsură de ultimă instanță și se explică modul în care controalele la frontieră ar contribui la gestionarea amenințării identificate. În cazul în care controalele la frontieră au fost deja reintroduse pe o perioadă mai mare de șase luni, evaluarea riscurilor explică, de asemenea, modul în care reintroducerea anterioară a controalelor la frontieră a contribuit la remedierea amenințării identificate.
	

	Evaluarea riscurilor conține, de asemenea, un raport detaliat privind coordonarea care a avut loc între statul membru în cauză și statul membru sau statele membre cu care are frontiere interne la care au fost efectuate controale.
	

	Comisia va comunica evaluarea riscurilor Agenției Europene pentru Poliția de Frontieră și Garda de Coastă și Europol, după caz;
	


Or. <Original>{EN}en</Original>
<TitreJust>Justificare</TitreJust>
Această parte a propunerii Comisiei este deplasată la alineatul (1a).
</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul ia (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 1 – litera ab (nouă)</Article2>
	

	Textul propus de Comisie
	Amendamentul

	
	(ia)	la alineatul (1), se introduce următoarea literă (ab):

	
	(ab)	orice alte măsuri în afara reintroducerii propuse a controalelor la frontierele interne pe care statul membru în cauză le ia sau intenționează să le ia pentru a contracara amenințarea pentru ordinea publică sau pentru securitatea internă; ”


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul ii</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 1 – litera e</Article2>
	

	Textul propus de Comisie
	Amendamentul

	(e) atunci când este cazul, măsurile care trebuie să fie luate de celelalte state membre, astfel cum au fost convenite înaintea reintroducerii temporare a controalelor la frontierele interne în cauză.
	(e) atunci când este cazul, măsurile care trebuie să fie luate de celelalte state membre, astfel cum au fost convenite înaintea reintroducerii temporare a controalelor la frontierele interne respective.


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>27</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iiia (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 1 a (nou)</Article2>
	

	Textul propus de Comisie
	Amendamentul

	
	(iiia)	se introduce următorul alineat (1a):

	
	„1a.	Dacă amenințarea gravă la adresa ordinii publice sau a securității interne din statul membru afectat durează mai mult de două luni, statul membru respectiv poate prelungi controalele la frontierele sale interne, ținând cont de criteriile prevăzute la articolul 26 și din aceleași motive ca cele specificate la alineatul (-1) din prezentul articol, luând în considerare toate noile elemente, cu o perioadă care să corespundă duratei previzibile a amenințării grave și care să nu depășească, în niciun caz, patru luni. Statul membru în cauză informează celelalte state membre și Comisia cu privire la perioada menționată la alineatul (1). În acest scop, pe lângă informațiile prevăzute la alineatul (1), statul membru în cauză prezintă o evaluare a riscurilor, în care:

	
	(i)	precizează cât timp amenințarea identificată este de așteptat să dureze și care parte a frontierelor sale interne este afectată;

	
	(ii)	evidențiază acțiunile și măsurile alternative întreprinse anterior pentru a contracara amenințarea identificată;

	
	(iii)	explică de ce măsurile alternative nu au fost suficiente pentru a contracara amenințarea;

	
	(iv)	demonstrează că prelungirea controalelor la frontiere este o măsură de ultimă instanță, și

	
	(v)	explică modul în care controalele la frontieră vor contracara mai eficient amenințarea identificată.

	
	Evaluarea riscurilor menționată la primul paragraf conține, de asemenea, un raport detaliat privind cooperarea statului membru în cauză cu statul sau statele membre direct afectate de reintroducerea controalelor la frontiere, inclusiv cu cele la ale căror frontiere comune cu statul membru în cauză se desfășoară controalele. 

	
	Comisia transmite evaluarea riscurilor Agenției sau Europol și poate solicita, dacă este cazul, opinia lor cu privire la aceasta.”


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>28</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iiib (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 2</Article2>
	

	Textul în vigoare
	Amendamentul

	
	(iiib)	Articolul 2 se înlocuiește cu următorul text:

	2.	Informațiile menționate la alineatul (1) se transmit Parlamentului European și Consiliului în același timp cu notificarea lor către celelalte state membre și către Comisie în temeiul alineatului respectiv.
	2.	Informațiile menționate la alineatele (1) și (1a) se transmit Parlamentului European și Consiliului în același timp cu notificarea lor către celelalte state membre și către Comisie în temeiul alineatelor respective.


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>

<Amend>Amendamentul		<NumAm>29</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iiic (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 3</Article2>
	

	Textul în vigoare
	Amendamentul

	
	(iiic)	Alineatul (3) se înlocuiește cu următorul text:

	3. Un stat membru care face o notificare în temeiul alineatului (1) poate decide, atunci când este necesar și în conformitate cu dreptul intern, să clasifice o parte din informații. O astfel de clasificare nu împiedică punerea informațiilor de către Comisie la dispoziția Parlamentului European. Transmiterea și prelucrarea informațiilor și documentelor transmise către Parlamentul European în temeiul prezentului articol respectă normele privind transmiterea și prelucrarea informațiilor clasificate aplicabile între Parlamentul European și Comisie.
	„(3). Un stat membru poate, atunci când este necesar și în conformitate cu dreptul intern, să clasifice o parte din informațiile menționate la alineatele (1) și (1a). O astfel de clasificare nu împiedică punerea informațiilor de către Comisie la dispoziția Parlamentului European. Transmiterea și prelucrarea informațiilor și documentelor transmise către Parlamentul European în temeiul prezentului articol respectă normele privind transmiterea și prelucrarea informațiilor clasificate aplicabile între Parlamentul European și Comisie.”


Or. <Original>{EN}en</Original>
(http://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>30</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iv</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 4 – paragraful 1</Article2>
	

	Textul propus de Comisie
	Amendamentul

	În urma notificării din partea unui stat membru în temeiul alineatului (1) și în vederea consultării prevăzute la alineatul (5), Comisia sau oricare dintre celelalte state membre poate emite un aviz, fără a aduce atingere articolului 72 din TFUE.
	În urma notificării din partea unui stat membru în temeiul alineatelor (1) și (1a) și în vederea consultării prevăzute la alineatul (5), Comisia sau oricare dintre celelalte state membre poate emite un aviz, fără a aduce atingere articolului 72 din TFUE.


Or. <Original>{EN}en</Original>
</Amend>
<Amend>Amendamentul		<NumAm>31</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iv</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 4 – paragraful 2</Article2>
	

	Textul propus de Comisie
	Amendamentul

	Atunci când are îndoieli în ceea ce privește necesitatea sau proporționalitatea reintroducerii preconizate a controalelor la frontierele interne sau atunci când consideră că ar fi adecvată o consultare asupra unor aspecte ale notificării, Comisia emite un aviz în acest sens.
	În cazul în care, pe baza informațiilor conținute în notificare sau a oricăror informații suplimentare primite, Comisia are îndoieli în ceea ce privește necesitatea sau proporționalitatea reintroducerii preconizate a controlului la frontierele interne sau în cazul în care consideră că ar fi adecvată o consultare asupra unor aspecte ale notificării, emite un aviz în acest sens.


Or. <Original>{EN}en</Original>
</Amend>
<Amend>Amendamentul		<NumAm>32</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul iv</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 4 – paragraful 3</Article2>
	

	Textul propus de Comisie
	Amendamentul

	Dacă un control la frontierele interne a fost deja reintrodus de șase luni, Comisia emite un aviz.”
	eliminat


Or. <Original>{EN}en</Original>
<TitreJust>Justificare</TitreJust>
Ca urmare a procedurii rapide de control la frontieră în temeiul articolului 27, prelungirea dincolo de termenul de 6 de luni necesită o procedură oficială a Consiliului, așa cum se propune la articolul 27a.
</Amend>
<Amend>Amendamentul		<NumAm>33</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul v</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 5</Article2>
	

	Textul propus de Comisie
	Amendamentul

	Informațiile menționate la alineatul (1), precum și orice aviz al Comisiei sau al unui stat membru prevăzut la alineatul (4) fac obiectul unor consultări desfășurate sub conducerea Comisiei. Atunci când este cazul, consultarea include reuniuni comune între statul membru care preconizează reintroducerea controalelor la frontierele interne, celelalte state membre, în special cele afectate în mod direct de aceste măsuri, și agențiile relevante. Sunt examinate proporționalitatea măsurilor preconizate, amenințarea la adresa ordinii publice sau a securității interne care a fost identificată și modalitățile de asigurare a cooperării dintre statele membre. Statul membru care preconizează reintroducerea sau prelungirea controalelor la frontierele interne ține cont în cea mai mare măsură posibilă de rezultatele acestei consultări atunci când efectuează controale la frontieră.”
	Informațiile menționate la alineatele (1) și (1a), precum și orice aviz al Comisiei sau al unui stat membru prevăzut la alineatul (4) fac obiectul unor consultări. Consultarea include:

	
	(i)	reuniuni comune între statul membru care preconizează reintroducerea controalelor la frontierele interne, celelalte state membre, în special cele afectate în mod direct de aceste măsuri, și Comisie, în vederea organizării, atunci când este cazul, a unei cooperări reciproce între statele membre și a examinării proporționalității măsurilor în raport cu evenimentele aflate la originea reintroducerii controlului la frontiere, precum și cu amenințările la adresa ordinii publice sau a securității interne.

	
	(ii)	după caz, vizite neanunțate la fața locului ale Comisie la frontierele interne în cauză, dacă este necesar cu sprijinul unor experți din statele membre și din partea Agenției, ai Europol și ai oricărui alt organism, oficiu sau agenție relevantă a Uniunii, pentru a evalua eficacitatea controalelor la frontierele interne respective; rapoartele cu privire la aceste vizite neanunțate sunt transmise Parlamentului European.


Or. <Original>{EN}en</Original>
</Amend>
<Amend>Amendamentul		<NumAm>34</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2 – subpunctul va (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 – alineatul 5 a (nou)</Article2>
	

	Textul propus de Comisie
	Amendamentul

	
	(va)	se introduce următorul alineat (5a):

	
	5a.	Consultările menționate la alineatul (5) au loc cu cel puțin zece zile înainte de data preconizată pentru reintroducerea controlului la frontiere.


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>35</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 a – titlu</Article2>
	

	Textul propus de Comisie
	Amendamentul

	„Procedura specifică pentru cazurile în care amenințarea gravă la adresa ordinii publice sau a securității interne depășește un an
	„Procedura specifică pentru cazurile în care amenințarea gravă la adresa ordinii publice sau a securității interne depășește șase luni


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
</Amend>
<Amend>Amendamentul		<NumAm>36</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 a – alineatul 1</Article2>
	

	Textul propus de Comisie
	Amendamentul

	1.	În cazuri excepționale, dacă statul membru se confruntă cu aceeași amenințare gravă la adresa ordinii publice sau a securității interne după expirarea perioadei menționate la articolul 25 alineatul (4) prima teză și dacă au fost adoptate pe teritoriul respectiv măsuri naționale excepționale comparabile ca nivel destinate gestionării acestei amenințări, controalele la frontieră reintroduse temporar ca răspuns la amenințarea respectivă pot fi prelungite din nou, în conformitate cu prezentul articol.
	1.	În circumstanțe excepționale, dacă statul membru se confruntă cu aceeași amenințare gravă la adresa ordinii publice sau a securității interne după expirarea perioadei menționate la articolul 27 alineatul (1a) și dacă au fost adoptate pe teritoriul respectiv măsuri naționale excepționale comparabile ca nivel destinate gestionării acestei amenințări, controalele la frontieră reintroduse temporar ca răspuns la amenințarea respectivă pot fi prelungite din nou, în conformitate cu prezentul articol.


Or. <Original>{EN}en</Original>
<TitreJust>Justificare</TitreJust>
Amendamentele concordă cu modificările propuse la alte articole.
</Amend>
<Amend>Amendamentul		<NumAm>37</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 a – alineatul 2</Article2>
	

	Textul propus de Comisie
	Amendamentul

	2.	Cu cel mult șase săptămâni înainte de expirarea perioadei prevăzute la articolul 25 alineatul (4) prima teză, statul membru în cauză notifică celorlalte state membre și Comisiei faptul că solicită o prelungire suplimentară, în conformitate cu procedura specifică prevăzută la prezentul articol. Notificarea conține informațiile prevăzute la articolul 27 alineatul (1) literele (a)-(e). Se aplică articolul 27 alineatele (2) și (3).
	2.	Cu cel mult șase săptămâni înainte de expirarea perioadei prevăzute la articolul 27 alineatul (1a), statul membru în cauză notifică celorlalte state membre și Comisiei faptul că solicită o prelungire suplimentară, în conformitate cu procedura specifică prevăzută la prezentul articol. Notificarea conține toate informațiile prevăzute la articolul 27 alineatele (1) și (1a). Se aplică articolul 27 alineatele (2) și (3).


Or. <Original>{EN}en</Original>
<TitreJust>Justificare</TitreJust>
Amendamentele concordă cu modificările propuse la alte articole.
</Amend>
<Amend>Amendamentul		<NumAm>38</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 a – alineatul 3</Article2>
	

	Textul propus de Comisie
	Amendamentul

	3.	Comisia emite un aviz.
	3.	Comisia emite un aviz în care precizează dacă prelungirea propusă îndeplinește cerințele prevăzute la alineatele (1) și (2) și dacă prelungirea propusă este necesară și proporțională.


Or. <Original>{EN}en</Original>
</Amend>
<Amend>Amendamentul		<NumAm>39</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 27 a – alineatul 4</Article2>
	

	Textul propus de Comisie
	Amendamentul

	4.	Consiliul, ținând cont în mod corespunzător de avizul Comisiei, poate recomanda ca statul membru să decidă prelungirea în continuare a controalelor la frontierele sale interne cu o perioadă de până la șase luni. Această perioadă poate fi prelungită de maximum trei ori, pentru câte o perioadă suplimentară de până la șase luni. În recomandarea sa, Consiliul indică cel puțin informațiile menționate la articolul 27 alineatul (1) literele (a)-(e). Atunci când este cazul, Consiliul stabilește condițiile aplicabile cooperării dintre statele membre în cauză.
	4.	Consiliul, ținând cont de avizul Comisiei, poate recomanda statului membru în cauză, ca măsură de ultimă instanță, să efectueze încă o prelungire a controalelor la frontierele sale interne, cu o perioadă de maximum șase luni. În recomandarea sa, Consiliul indică informațiile menționate la articolul 27 alineatele (1) și (1a) și stabilește condițiile aplicabile cooperării dintre statele membre în cauză.


Or. <Original>{EN}en</Original>
</Amend>
<Amend>Amendamentul		<NumAm>40</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 a (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 28 – alineatul 4</Article2>
	

	Textul în vigoare
	Amendamentul

	
	(3a)	Articolul 28 alineatul (4) se înlocuiește cu următorul text:

	4. Fără a aduce atingere articolului 25 alineatul (4), perioada totală pe durata căreia este reintrodus controlul la frontierele interne, pe baza perioadei inițiale prevăzute la alineatul (1) din prezentul articol și a oricărei prelungiri prevăzute la alineatul (3) din prezentul articol, nu depășește două luni.
	"4. Perioada totală pe durata căreia este reintrodus controlul la frontierele interne, pe baza perioadei inițiale prevăzute la alineatul (1) din prezentul articol și a oricărei prelungiri prevăzute la alineatul (3) din prezentul articol, nu depășește două luni.


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
<TitreJust>Justificare</TitreJust>
Amendamentele concordă cu modificările propuse la alte articole.
</Amend>
<Amend>Amendamentul		<NumAm>41</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 b (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 28 a (nou)</Article2>
	

	Textul propus de Comisie
	Amendamentul

	
	(3b)	Se inserează următorul articol 28a:

	
	Articolul 28a

	
	Calcularea perioadei în care este reintrodus sau prelungit controlul la frontiere din cauza unei amenințări identificate pentru ordinea publică sau securitatea internă, în cazul în care aceasta este gravă și depășește șase luni sau impune o acțiune imediată

	
	Orice reintroducere sau prelungire a controalelor la frontierele interne efectuată înainte de [data intrării în vigoare a prezentului regulament] este luată în considerare pentru a calcula perioadele menționate la articolele 27, 27a și 28.


Or. <Original>{EN}en</Original>
<TitreJust>Justificare</TitreJust>
Controalele permanente la frontierele interne care au fost reintroduse de diferite state membre începând din septembrie 2015 și care au depășit termenele maxime permise în conformitate cu Codul frontierelor Schengen, trebuie luate în considerare pentru calcularea perioadelor, și trebuie suspendate în cazul în care condițiile nu mai sunt îndeplinite.
</Amend>
<Amend>Amendamentul		<NumAm>42</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 c (nou)</Article>
<DocAmend2>Regulamentul (UE) nr. 2016/399</DocAmend2>
<Article2>Articolul 29 – alineatul 5</Article2>
	

	Textul în vigoare
	Amendamentul

	
	(3c)	La articolul 29, alineatul (5) se înlocuiește cu următorul text:

	5.	Prezentul articol nu aduce atingere măsurilor care pot fi adoptate de statele membre în cazul unei amenințări grave la adresa ordinii publice sau a securității interne în temeiul articolelor 25, 27 și 28.
	„5.	Prezentul articol nu aduce atingere măsurilor care pot fi adoptate de statele membre în cazul unei amenințări grave la adresa ordinii publice sau a securității interne în temeiul articolelor 27, 27a și 28. Perioada totală în care controlul la frontierele interne este reintrodus sau prelungit în temeiul prezentului articol nu poate fi extinsă prin măsurile luate în temeiul articolelor 27, 27a sau 28 ori combinată cu acestea.


Or. <Original>{EN}en</Original>
(https://eur-lex.europa.eu/legal-content/RO/TXT/HTML/?uri=CELEX:02016R0399-20170407&from=RO)
<TitreJust>Justificare</TitreJust>
Nicio posibilă neînțelegere nu ar trebui să existe în continuare în regulament cu privire la faptul că procedura instituită prin articolul 29 se aplică în circumstanțe foarte specifice, care se diferențiază clar de motivele avute în vedere la articolele 27, 27a și 28. Prin urmare, ar trebui să nu fie posibilă invocarea articolelor 27, 27a și 28 pentru a prelungi în mod arbitrar controalele la frontiere reintroduse în temeiul articolului 29, odată cu epuizarea tuturor posibilităților prevăzute de aceste din urmă dispoziții.
</Amend>
</RepeatBlock-Amend>

[bookmark: _Toc512347992]
EXPUNERE DE MOTIVE
Spațiul Schengen este una dintre cele mai mari realizări ale procesului de integrare europeană, în care nu doar cetățenii circulă liber, ci și bunurile și serviciile, și care a adus avantaje semnificative pentru cetățenii și economia europeană. Cetățenii europeni pot călători cu ușurință în 26 de țări pentru agrement, muncă sau studii, pentru a împărtăși legături culturale și sociale și pentru a schimba idei. Odată cu Schengen, continentul european, cândva divizat și în război, a devenit din nou unit.
Cu toate acestea, libertatea de mișcare nu a fost niciodată mai fragilă ca astăzi, ca urmare a provocărilor cu care s-a confruntat Uniunea în ultimii ani, însă niciuna dintre acestea nu este atât de mare încât marea familie a celor 28 să nu-i poată face față dacă este unită. În ciuda unei uriașe lipse de încredere reciprocă, din păcate mai multe state membre au reintrodus controalele la frontierele interne în ultimii ani, punând în pericol viitorul procesului de integrare politică a Uniunii, precum și economiile noastre.
Suspendarea spațiului Schengen și reinstituirea controalelor permanente la frontieră ar afecta serios cele patru libertăți fundamentale și ar avea un impact economic negativ dezastruos. Estimările arată că costurile inexistenței spațiului Schengen s-ar situa - în funcție de regiune, sector și canale comerciale alternative - între 5 și 18 miliarde EUR pe an. Este un preț pe care pur și simplu nici statele membre ale UE individual, nici UE nu și-l poate permite. Schengen trebuie menținut cu orice preț.
Deși Comisia spera ca controalele temporare la frontiere reintroduse începând din septembrie 2015 să fie în cele din urmă eliminate, acest lucru nu s-a întâmplat. În căutarea unei soluții pentru această situație imposibilă, Comisia a propus, la 27 septembrie 2017, modificarea Codului frontierelor Schengen în ceea ce privește controalele la frontierele interne. Conform noilor norme, statele membre pot reintroduce controale la frontierele interne dacă există o amenințare gravă la adresa ordinii publice sau a securității interne a unui stat membru, pentru o perioadă de chiar și până la cinci ani.
Întrucât normele actuale permit statelor membre să reintroducă controalele la frontierele interne pentru o perioadă de cel mult doi ani, este evident că această propunere a Comisiei a fost făcută pentru a legaliza practicile existente ale statelor membre, care nu mai sunt în conformitate cu dispozițiile în vigoare ale Codului frontierelor Schengen.
Deși colegislatorii UE au convenit că „migrația și trecerea frontierelor externe de către un număr mare de resortisanți ai unor țări terțe nu ar trebui considerată în sine o amenințare la adresa ordinii publice sau securității interne”, controalele actuale au fost în mare măsură justificate pe baza riscului deplasărilor secundare în urma fluxurilor transfrontaliere nereglementare începând din 2015, ceea ce este foarte îngrijorător. 
Fără îndoială, există argumente solide pentru a afirma că migrația neregulamentară în cadrul Uniunii - și efectele de domino asupra zonei Schengen fără controale la frontierele interne - reprezintă rezultatul unui sistem european comun de azil incapabil să soluționeze problema solicitanților de protecție internațională și un eșec în ceea ce privește reformarea acestui sistem. 
Astfel, practicile actuale ale unor state membre care mențin controalele la frontierele lor interne pot fi, în opinia raportoarei, disproporționate, nejustificate și necorespunzătoare și pot conduce chiar la abuzuri.
Raportoarea regretă, de asemenea, că nu a fost prezentat niciun studiu de impact care să însoțească modificările acestei propuneri. Ca parte a unei mai bune legiferări, actele legislative ar trebui să fie precedate de o evaluare de impact și, date fiind dificultățile întâmpinate în menținerea normelor actuale, o asemenea evaluare ar fi fost cât se poate de oportună.
Prin urmare, raportoarea respinge categoric încercările Comisiei de a legaliza practicile ilegale actuale ale statelor membre în ceea ce privește controalele la frontierele interne. Obiectivul principal al oricărei modificări a Codului frontierelor Schengen în privința normelor referitoare la reintroducerea controalelor la frontierele interne ar trebui să fie asigurarea unui cadru juridic mai clar. Modificările ar trebui să asigure faptul că utilizarea controalelor la frontierele interne răspunde nevoilor efective, că acestea sunt proporționale și limitate în timp, garantând în același timp statelor membre flexibilitatea de care au nevoie pentru a face față amenințărilor reale. Noile norme nu ar trebui să prevadă stimulente pentru introducerea controalelor la frontierele interne în lipsa unei nevoi clare și obiective, și nici pentru perioade mai lungi decât este necesar.
Raportoarea ar dori să clarifice și să simplifice normele aplicabile, pentru a crește transparența și pentru a evidenția mai clar posibilele utilizări necorespunzătoare. În această privință, dacă normele sunt clare, Comisiei și-ar putea exercita mai bine competențele în calitate de „gardian al tratatelor”, în special în eventualitatea unor proceduri în constatarea neîndeplinirii obligațiilor împotriva statelor membre.
Modificările propuse
Structura actuală a capitolului II din Codul frontierelor Schengen nu permite o lectură directă a normelor aplicabile. Raportoarea propune reexaminarea structurii actuale pentru a asigura coerența, claritatea și o mai bună transpunere în practică a normelor existente.
Structura articolelor ar trebui să urmeze o anumită linie argumentativă de părți complete și separate, cu componente logice. Conținutul actual al articolului 25 ar trebui să fie mai armonizat cu titlul „cadru general” și ar trebui să prevadă cele mai importante principii fundamentale orizontale care guvernează reintroducerea temporară a controalelor la frontierele interne pentru evenimente previzibile.
Articolul 26, care stabilește criteriile pentru evaluarea reintroducerii temporare a controalelor la frontierele interne, ar trebui extins în mod corespunzător, pentru ca statelor membre să le revină obligația de a demonstra că reintroducerea controlului la frontiere este în mod real o măsură de ultimă instanță.
Ar trebui să urmeze articole care reglementează procedurile pentru introducerea temporară a controalelor la frontiere pentru evenimente previzibile, prin care să se prevadă norme și garanții specifice pentru introducerea inițială a controalelor și prelungirea acestora.
În acest sens, articolul 27 ar trebui să prevadă procedura reintroducerii inițiale a controalelor la frontiere pentru o perioadă maximă de două luni, cu posibilitatea prelungirii cu o perioadă suplimentară de până la patru luni. Articolul 27a ar trebui să stabilească procedurile și garanțiile suplimentare pentru prelungirea în continuare a controalelor la frontiere pentru o perioadă maximă de până la șase luni. Raportoarea consideră că perioada maximă totală a controalelor la frontiere pentru evenimente previzibile în temeiul celor două articole nu ar trebui să depășească un an.
În opinia raportoarei, prelungirea perioadelor pentru reintroducerea controalelor la frontierele interne - astfel cum a fost propusă de Comisie - nu ar încuraja statele membre să limiteze măsurile preconizate la ceea ce este strict necesar și proporțional cu amenințarea.
Mai mult, raportoarea propune introducerea unui sistem eșalonat de obligații, cu garanții procedurale suplimentare ori de câte ori se prelungesc controalele la frontiere. Cerințele pentru o primă prelungire după expirarea termenului inițial de două luni ar trebui să includă - similar propunerii Comisiei - obligația statelor membre de a furniza o evaluare detaliată a riscurilor și o implicare mai mare din partea statelor membre afectate de posibila reintroducere a controalelor la frontierele interne. 
În ceea ce privește prelungirea ulterioară a controalelor la frontiere, după expirarea termenului de șase luni, nicio prelungire nu ar trebui să fie posibilă în lipsa unei proceduri oficiale a Consiliului de „autorizare” a prelungirii. În opinia raportoarei, controalele prelungite la frontierele interne ar putea avea repercusiuni grave asupra dreptului la liberă circulație stabilit în tratate; prin urmare, UE un interes major de a se implica în orice „limitare” a acestui drept de către state membre. În plus, Comisia ar trebui să aibă la dispoziție posibilitatea de a efectua controale inopinate pentru a verifica aplicarea practică a normelor, în special în situațiile de prelungire a controalelor pentru perioade mai lungi.
Nicio posibilă neînțelegere nu ar trebui să persiste în regulament cu privire la faptul că procedura instituită prin articolul 29 se aplică în circumstanțe foarte precise, care se diferențiază clar de motivele avute în vedere la articolele 25, 27 și 28. Prin urmare, ar trebui să nu fie posibilă invocarea articolelor 25, 27 și 28 pentru a prelungi în mod arbitrar controalele la frontiere reintroduse în temeiul articolului 29, în momentul în care au fost epuizate toate posibilitățile prevăzute de aceste din urmă dispoziții.
Din motive de transparență și de responsabilitate, publicul ar trebui să fie mai bine informat de ce se întâmplă. Respectând cerințele de confidențialitate legate de ordinea publică sau de securitatea internă, ar trebui oferite mai multe oportunități pentru organizarea unor discuții deschise, la nivel național sau european, cu privire la implicațiile controalelor la frontierele interne în zona Schengen. Aceste considerații sunt legate în mod direct de analiza rolului pe care Parlamentul European l-ar putea avea în acest proces.
De asemenea, raportoarea consideră că îmbunătățirea informării și implicarea Parlamentului European sunt extrem de bine-venite, fiind necesar în special ca Parlamentul European să primească toate documentele relevante în vederea controlului democratic al deciziilor care afectează spațiul fără controale la frontierele interne. În această privință, Parlamentul ar putea recurge, de asemenea, la audieri și/sau la dialogul structurat cu instituțiile UE și cu statele membre în cauză, în scopul atingerii obiectivului respectiv.

